Diari Oficial de la Generalitat Valenciana


Sumari del DOGV 7371, del 30-09-2014 (2014/8676)

RESOLUCIÓ de 23 de setembre de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes d'energies renovables i d'estalvi i eficiència energètica per a l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/8676


Data del document
:   23-09-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de setembre de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes d'energies renovables i d'estalvi i eficiència energètica per a l'exercici 2014. [2014/8676]  
Pel Decret 4/2013, de 4 de gener, del Consell, s'aprova el Reglament d'Organització i Funcionament de l'Institut Valencià de Competitivitat Empresarial (d'ara en avant IVACE), en el qual s'establixen les funcions d'este, entre les quals està l'anàlisi, l'assessorament i l'execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic.  
  
Igualment, correspon a l'IVACE establir, gestionar i tramitar línies d'ajuda i incentius dirigits a la conservació, l'estalvi, el desenrotllament energètic i les energies renovables.  
La convocatòria introduïx per primera vegada a la Comunitat Valenciana una novetat en les vies de suport als projectes d'energies renovables i biocarburants i als projectes d'estalvi i eficiència energètica: l'impuls d'un mecanisme de concessió de préstecs bonificats que es combinaran amb una part d'ajuda a fons perdut, i facilitar així el finançament empresarial necessari que les circumstàncies econòmiques actuals exigixen i mobilitzar per tant projectes de foment de l'ús racional de l'energia, la millora de l'estalvi i l'eficiència energètica i la promoció de les energies renovables, i integrar la protecció del medi ambient.  
  
Per això i en virtut del que disposa l'article 4 del Reglament d'Organització i Funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener del Consell, i en virtut del que establix l'article 1.4 de l'Orde 1/2012, de 12 de març, de la Conselleria d'Economia, Indústria i Comerç, resolc:  
  
  
Article 1. Objecte de la resolució  
L'objecte de la present resolució és establir, junt amb el que disposa l'Orde 1/2012, de 12 de març, de la Conselleria d'Economia, Indústria i Comerç, les bases reguladores i la convocatòria per a la concessió per l'IVACE de préstecs bonificats i subvencions vinculades a projectes d'energies renovables i d'estalvi i eficiència energètica, per a l'exercici 2014.  
Per mitjà d'esta convocatòria d'instruments financers l'IVACE concertarà la concessió de préstecs bonificats i concedirà subvencions a fons perdut sobre els costos subvencionables dels projectes associats al préstec.  
  
Article 2. Objectiu de la convocatòria  
La convocatòria pretén facilitar l'accés al finançament per a la realització de projectes d'energies renovables i biocarburants, així com projectes d'estalvi i eficiència energètica en les empreses.  
  
Article 3. Actuacions objecte de suport. Requisits generals dels projectes objecte del préstec bonificat-subvenció  
3.1. Els projectes objecte de suport hauran d'emmarcar-se en algun dels programes que es descriuen en l'annex de la present resolució i que es resumixen en el quadro següent:  
  
Codi Programa  
FAEE Finançament per a projectes d'estalvi i eficiència energètica  
FEER Finançament per a projectes d'energies renovables  
FESE Finançament per a empreses de servicis energètics  
  
  
3.2. Els projectes hauran d'iniciar-se després de la data de presentació de la sol·licitud.  
3.3. Els projectes hauran de tindre un pressupost elegible major de 150.000 euros per als programes amb codi FAEE i FEER i de 20.000 euros per al programa amb codi FESE. Per al càlcul, ha de considerar-se l'import de la inversió elegible establida en l'annex per a cada programa.  
3.4. Els costos subvencionables no podran rebre simultàniament ajudes en el marc d'esta convocatòria i d'altres procedents d'esta o altres administracions, amb independència de si procedixen del Fons Europeu de Desenrotllament Regional (FEDER), del Fons Europeu Agrícola de Desenrotllament Rural (FEADER) i/o del Fons Social Europeu (FSE).  
3.5. No podran rebre suport aquells projectes que hagen sigut finançats amb fons de la Generalitat a través d'algun programa d'esta o qualssevol altra entitat.  
3.6. L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar -o almenys no impedir- l'accessibilitat per a les persones discapacitades. Així mateix haurà d'executar-se en el marc d'un desenvolupament sostenible i de foment de la protecció i millora del medi ambient, i disposar d'un certificat que declare la no afectació del projecte a la denominada Xarxa Natura, espai físic d'especial protecció mediambiental configurat així per la Unió Europea, l'obtenció d'este certificat es gestionarà per l'IVACE.  
3.7. El projecte subvencionat no haurà d'experimentar abans de transcorreguts cinc anys des del seu acabament una modificació substancial, entenent per este terme aquella en què:  
- La seua naturalesa o les seues condicions d'execució s'hagen vist afectades.  
- La concessió haja suposat l'atorgament d'avantatges indeguts a l'empresa.  
- O bé es produïsca un canvi en la naturalesa de la propietat d'una infraestructura o el cessament de l'activitat productiva.  
3.8. El projecte haurà d'ubicar-se dins del territori de la Comunitat Valenciana.  
3.9. Només podrà presentar-se un projecte per empresa sol·licitant i per programa, excepte en el cas del programa FESE, en el qual una mateixa empresa podrà sol·licitar el préstec-bonificat per a diversos projectes.  
3.10. Només es considerarà objecte de suport els projectes i/o instal·lacions que estiguen constituïts per equips nous i sense ús previ.  
  
Article 4. Beneficiaris  
4.1. Podrà acollir-se a estes ajudes qualsevol empresa privada, tant gran com PIME incloses les empreses de servicis energètics (ESE) ?depenent del que establix l'annex per a cada programa- sempre que en el moment de la sol·licitud disposen d'un mínim d'un exercici tancat presentat en el Registre Mercantil. Queden excloses les comunitats de béns i les societats civils, així com les associacions, fundacions, administracions públiques, i en general, les entitats sense ànim de lucre. A efectes de la present resolució:  
- Es considerarà PIME l'entitat les característiques de la qual s'ajusten al que disposa l'annex I del Reglament (UE) núm. 651/2014 de la Comissió de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187, de 26.06.2014) en avant RGEC, normativa disponible en l'adreça web de l'IVACE ?http://www.ivace.es?.  
- S'entendrà per empresa de servicis energètics (ESE), tota aquella persona jurídica que proporcione servicis energètics en la forma definida en el paràgraf següent, en les instal·lacions o locals d'un usuari i afronte un cert grau de risc econòmic al fer-ho i que estiga registrada en el registre que amb este fi té l'IDAE com a empresa de servicis energètics. Tot això, sempre que el pagament dels servicis prestats es base, ja siga en part o totalment, en l'obtenció d'estalvis d'energia per introducció de millores de l'eficiència energètica o per utilització de fonts d'energia renovables i en el compliment dels altres requisits convinguts.  
  
El servici energètic prestat per l'empresa de servicis energètics consistirà en un conjunt de prestacions incloent la realització d'inversions immaterials, d'obres o de subministraments necessaris per a optimitzar la qualitat i la reducció dels costos energètics. Esta actuació podrà comprendre a més de la construcció, instal·lació o transformació d'obres, equips i sistemes, el manteniment, l'actualització o la renovació, la seua explotació o la seua gestió derivats de la incorporació de tecnologies eficients en matèria d'estalvi d'energia i d'energies renovables. El servici energètic així definit haurà de prestar-se basant-se en un contracte que haurà de portar associat un estalvi d'energia o un subministrament d'energia renovable verificable, mesurable o estimable.  
  
4.2. Sense perjuí del que disposa l'article 3.1 in fine del RGEC, no podran obtindre la condició de beneficiari les empreses que:  
a) Reunisquen les condicions d'empreses en crisi segons es definix en l'article 2.18 del RGEC.   
b) Operen en els sectors dels productes de la pesca i l'aqüicultura regulats en el Reglament (UE) núm. 1379/2013 del Parlament Europeu i del Consell, d'11 de desembre de 2013, pel qual s'establix l'organització comuna de mercats en el sector dels productes de la pesca i de l'aqüicultura, es modifiquen els Reglaments (CE) núm. 1184/206 i (CE) núm. 1224/2009 del Consell i es deroga el Reglament (CE) núm. 104/2000 del Consell (DO L 354 de 28.12.2013).  
c) Estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
4.3. En especial, les empreses beneficiàries hauran d'estar al corrent en el compliment de la Llei 2/2006, de 5 de maig, de Prevenció de la Contaminació i Qualitat Ambiental, del Reial Decret Legislatiu 1/2013, de 29 de novembre, pel qual s'aprova el text refós de la Llei General de Drets de les Persones amb Discapacitat i de la seua inclusió social, de la Llei Orgànica 3/2007, de 22 de març, per a la Igualtat efectiva de dones i hòmens, i de la Llei 9/2003, de 2 d'abril, per a la Igualtat entre Dones i Hòmens.  
4.4. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions. L'IVACE podrà realitzar les consultes oportunes per a comprovar tal requisit, incloent-hi la verificació de la situació concursal del sol·licitant.  
  
4.5. Serà requisit per a ser beneficiària que l'empresa siga viable econòmicament i financerament, i es considerarà que s'incomplix este requisit quan s'incórrega, almenys, en dos dels supòsits següents:  
- Que tinga un patrimoni net negatiu en l'últim exercici tancat.  
  
- Que tinga uns resultats negatius acumulats superiors al 50 % del patrimoni net, sense considerar les pèrdues en l'últim exercici tancat.  
  
- Que tinga un passiu corrent superior al 150 % de l'actiu corrent en l'últim exercici tancat.  
- Que l'empresa tinga pèrdues en l'últim exercici tancat superiors al 25 % del patrimoni net a l'inici de l'exercici.  
Per a la seua comprovació es tindrà en compte la informació dels comptes financers segons model disponible en l'adreça d'Internet de l'IVACE ?http://www.ivace.es?, Documentació annexa.  
  
Article 5. Característiques de l'instrument financer préstec bonificat-subvenció a fons perdut. Inversió elegible.  
5.1. L'instrument financer en què consistixen les ajudes tindrà per objecte la concessió d'un préstec amb bonificació del tipus d'interés sobre la inversió elegible del projecte, i d'una subvenció a fons perdut sobre els costos subvencionables d'este.  
Les ajudes que es concedisquen en el marc d'esta convocatòria hauran de tindre efecte incentivador segons s'establix en el RGEC, és a dir, els sol·licitants de les ajudes hauran d'haver presentat la sol·licitud amb anterioritat a l'execució del projecte. El compliment de l'efecte incentivador es comprovarà a través de la documentació justificativa que es presente per al pagament de la subvenció i en els termes que s'establixen en l'article 11. Obligacions de les empreses beneficiàries.  
5.2. Característiques del préstec:  
- Import del préstec: 100 % de la inversió elegible del projecte. L'import màxim del préstec serà de 350.000 euros.  
- Tipus d'interés: 0 %  
- Quotes d'amortització semestrals. La primera quota d'amortització es farà efectiva el 31 de desembre de 2015 i successivament cada semestre, fins al 30 de juny de 2019 amb la qual es liquidarà en la totalitat el préstec. En conseqüència, el termini d'amortització serà de 48 mesos, excepte modificació posterior d'estes per resolució del director adjunt de l'IVACE (director general d'Energia).  
- Garanties: es podrà constituir en metàl·lic o en forma d'aval financer prestat per entitats de crèdit o per societats de garantia recíproca que haurà de cobrir tant l'import avalat del préstec com qualsevol gasto derivat de l'incompliment de l'obligació de reemborsament. L'aval serà com a mínim del 70 % de l'import del préstec.  
- Sense comissions d'estudi ni obertura de l'operació.  
5.3. Inversió elegible: es descriu en l'annex de la present resolució en funció de cada actuació que pot rebre suport.  
5.4. Característiques de la subvenció a fons perdut:  
- El percentatge de subvenció per a cada un dels programes s'establix en l'annex de la present resolució.  
5.5. Intensitat màxima de l'ajuda (préstec bonificat i subvenció a fons perdut): la intensitat màxima de l'ajuda per a cada un dels programes s'establix en l'annex de la present resolució.  
5.6. Els costos subvencionables dels programes previstos per la present resolució es calcularan d'acord amb el que establix el RGEC segons s'establix en l'annex a esta.  
  
Article 6. Sol·licitud de l'instrument financer préstec bonificat-subvenció i termini de presentació de sol·licituds  
Cada sol·licitant haurà de presentar la documentació indicada a continuació:  
6.1. Sol·licitud normalitzada  
Els models de sol·licitud i la resta de documentació estaran disponibles en l'adreça d'Internet de l'IVACE: ?http://www.ivace.es- i s'ompliran utilitzant els mitjans electrònics i/o telemàtics proporcionats per l'IVACE a través de la dita adreça d'Internet.  
6.2. Termini de presentació de sol·licituds:  
El termini de presentació de sol·licituds a l'instrument financer combinat préstec bonificat-subvenció serà de 20 dies naturals comptadors a partir de l'endemà de la publicació d'esta disposició en el Diari Oficial de la Comunitat Valenciana.  
6.3. Documentació que ha d'acompanyar la sol·licitud normalitzada:  
6.3.1. Memòria tècnica del projecte segons model disponible en l'adreça d'Internet de l'IVACE ?http://www.ivace.es?. La memòria servirà de referent per a aplicar els criteris de valoració, i per això un ompliment defectuós o deficient, o la difícil comprensió, generarà una minusvaloració del projecte o, fins i tot, una denegació de la sol·licitud.  
  
6.3.2. Declaració responsable d'ajudes públiques o privades que hagueren obtingut o sol·licitat a altres administracions públiques o ens públics o privats, per al finançament dels costos subvencionables del projecte objecte de sol·licitud d'ajuda per esta convocatòria, omplint l'apartat destinat per a això en la sol·licitud.  
6.3.3. Quan l'import del gasto subvencionable supere, IVA exclòs, la quantia de 49.999.99 euros en el supòsit de cost per execució d'obra, o de 17.999.99 euros en el supòsit de subministrament de béns d'equip o prestació de servicis per empreses de consultoria o assistència tècnica, el sol·licitant de l'ajuda haurà d'aportar també justificació d'haver sol·licitat com a mínim tres ofertes de diferents proveïdors -sense vinculació entre estos- llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten, i així es faça constar en un informe firmat pel representant legal que haurà de contindre almenys:  
  
- Quines van ser les característiques dels gastos que van fer impossible la localització d'un mínim de tres ofertes.  
- Una explicació de com es va realitzar la busca de proveïdors.  
Este informe no serà admés com a justificant de la no presentació de 3 ofertes si el seu argument es basa en:  
- Les característiques del proveïdor (per exemple: proveïdor habitual, o subministrador únic, sense que en este cas s'aporten més dades que ho acrediten).  
- Les característiques genèriques del bé o servici (per exemple: caràcter tecnològic del servici).  
- Les característiques genèriques de l'empresa o entitat beneficiària (per exemple: política de compres implantada i aprovada per la direcció, etc.).  
Així mateix hauran d'acompanyar un annex a l'informe que documente com s'ha realitzat la busca de proveïdors del bé o servici.  
La selecció de les ofertes haurà de realitzar-se entre empreses de les quals almenys dos no siguen empreses associades al beneficiari i membres de la seua Junta Directiva o Consell d'Administració, ni tinguen drets de vot superiors al 50 %. La petició d'ofertes procurarà documentar-se de forma escrita, i en tot cas serà necessari que vagen firmades i segellades per les respectives empreses ofertants, i consignades les seues dades identificatives. L'elecció entre les ofertes presentades haurà de recaure en la més econòmica, i es justificarà en un informe l'elecció en un altre sentit.  
Les tres ofertes hauran d'haver-se sol·licitat amb caràcter previ a la contractació del compromís per a la prestació del servici o l'entrega del bé. Únicament quedaran excloses del compliment d'este requisit aquelles entitats locals que liciten l'actuació subvencionada pel procediment obert d'acord amb el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
6.3.4. Estat de comptes financers de l'últim exercici tancat, segons model disponible en l'adreça d'Internet de l'IVACE ?http://www.ivace.es?, Documentació annexa, a què es referix l'article 6.3.1 acompanyat d'una còpia dels comptes oficials presentats en el Registre Mercantil de l'exercici tancat.  
6.3.5. Documentació relativa a la personalitat jurídica del sol·licitant:  
a) Quan siga una societat la inscripció en el Registre Mercantil de la qual siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir directament a esta la presentació d'algun document concret.  
b) En el cas d'empreses sol·licitants la inscripció en el Registre Mercantil de les quals no siga obligatòria, s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
c) Còpia de la targeta d'identificació fiscal del sol·licitant.  
d) Còpia de l'últim rebut de pagament de l'impost sobre activitats econòmiques (IAE). Si el sol·licitant està exempt del pagament de l'IAE haurà d'aportar còpia de la declaració censal d'alta (model 036 de l'Agència Tributària), així com una declaració responsable amb indicació expressa del motiu de l'exempció, d'acord amb la legislació vigent. Finalment, si el sol·licitant realitza una activitat no subjecta a l'alta en l'IAE haurà d'aportar una declaració responsable de la dita situació, d'acord amb la legislació vigent.  
e) Còpia d'un extracte o certificat bancari que justifique la titularitat del compte corrent per al cobrament del préstec i, si és el cas, de l'ajuda. La titularitat del compte haurà de correspondre al sol·licitant.  
f) Els sol·licitants d'estes ajudes hauran de presentar declaració responsable (implementada en l'apartat destinat per a això en la sol·licitud) de no estar incursos en cap de les prohibicions de l'article 13 de la Llei 38/2003, de 17 de novembre, General de Subvencions, per a poder obtindre la condició de beneficiaris de subvencions.  
g) Ubicació exacta del projecte, i indicar les coordenades UTM de la instal·lació.  
h) En el cas d'empreses de servicis energètics (ESE) a més dels documents indicats anteriorment s'haurà de presentar la còpia del contracte firmat pel client final (usuari final de l'energia) i per l'ESE. El contracte haurà de reflectir el període de duració, i el detall del càlcul de preu de l'energia o de prestació del servici. Quan el contracte es realitze amb una entitat pública, s'haurà de presentar un certificat del secretari i/o interventor de l'entitat pública, segons siga procedent, en el qual s'indique que el procediment de contractació utilitzat ha respectat la normativa vigent, farà referència a la norma aplicada, al procediment utilitzat, a la justificació d'este, a les dades relatives a la publicació, si és el cas, i al número/codi de l'expedient de contractació.  
  
Junt amb el contracte s'haurà d'aportar el pla de viabilitat tècnica, econòmica i financera del projecte, amb indicació expressa del quadro de preu de les prestacions, forma de pagament i modalitat de determinació de preus del servici energètic, revisió d'estos, compte d'explotació prevista, relació i programació de les inversions, memòria tècnica relativa a l'organització prevista per al desenrotllament dels servicis, estudi energètic amb els estalvis previstos o la producció d'energies renovables i, si és el cas, possibles condicions per a la seua execució.  
En el cas d'un contracte de servicis energètics subscrit amb l'administració autonòmica i/o local, el dit contracte haurà d'incloure, així mateix, un acord en què es faculte l'empresa contractada per a realitzar les inversions o actuacions objecte de subvenció que siguen de competència de l'administració autonòmica i/o local, i especificar les prestacions a què s'obliga l'empresa de servicis energètics, l'entitat a què correspon la titularitat de béns objecte del contracte durant la vigència d'este, i qualsevol altra informació addicional que siga exigida per la normativa reguladora dels servicis energètics.  
i) Declaració responsable (implementada en l'apartat destinat per a això en la sol·licitud) sobre el compliment de la normativa d'integració laboral de persones amb discapacitat o si és el cas, l'exempció de la dita obligació, en els termes establits en l'article 5 del Decret 279/2004, de 17 de desembre, del Consell de la Generalitat.  
  
j) Qualsevol altra documentació que es detalle en l'annex segons els diferents programes i actuacions.  
k) El sistema de control que l'IVACE aplicarà en relació amb les declaracions responsables presentades, serà per mostreig, d'acord amb el que establix l'art. 6.4 del Decret 165/2010, de 8 d'octubre, del Consell.  
6.4. Lloc de presentació de sol·licituds  
6.4.1. Tant la sol·licitud com la memòria es presentaran davant del Registre Telemàtic de la Generalitat, i este emetrà automàticament un resguard acreditatiu de la presentació, que podrà ser arxivat o imprés per l'empresa interessada, en els termes que preveu el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat. Una vegada omplit el formulari de sol·licitud des del tràmit telemàtic, s'haurà d'annexar la memòria tècnica del projecte en format electrònic.  
6.4.2. Ja que la sol·licitud ha de tramitar-se necessàriament via telemàtica, només s'admetrà la presentació davant del Registre Telemàtic i sempre que estiga firmada electrònicament per mitjà d'una firma electrònica avançada basada en un certificat reconegut segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web ?http://www.pki.gva.es/puntreg\_c.htm?.  
6.4.3. En el cas que per qualsevol circumstància una mateixa empresa presentara diferents sol·licituds a un mateix programa, es considerarà vàlida l'última registrada en termini, excepte en el cas del programa FESE en el qual un mateix sol·licitant podrà realitzar diverses sol·licituds per a projectes diferents.  
6.4.4. D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la Regulació de les Notificacions Telemàtiques de la Generalitat, s'incorpora el procediment arreplegat en esta resolució a l'annex del dit decret, com a procediment susceptible de tramitació a través del Registre Telemàtic de la Generalitat.  
6.5. La presentació de la sol·licitud comporta l'autorització a l'IVACE ?excepte manifestació en contra per l'empresa sol·licitant- per a demanar els certificats a emetre per l'Agència Estatal de l'Administració Tributària, per la Unitat Recaptadora de la Hisenda Pública Valenciana i per la Tresoreria General de la Seguretat Social, en els quals s'acredite que l'empresa sol·licitant està al corrent en les seues obligacions amb les dites administracions. En qualsevol cas l'IVACE podrà requerir directament a l'empresa sol·licitant si la informació obtinguda presentara alguna incidència.  
6.6. Si la sol·licitud aportada fóra incompleta o presentara errors esmenables es requerirà la persona interessada perquè en el termini de 10 dies hàbils esmene la falta o acompanye els documents preceptius, amb advertència que si així no ho fera es considerarà que ha desistit de la seua sol·licitud.  
6.7. Els requeriments a què es fa referència en este article, així com qualsevol altre que poguera realitzar-se per l'IVACE, s'efectuaran via telemàtica, si bé podran efectuar-se per correu ordinari, per fax o per correu electrònic, sense perjuí del que establix l'article 28 de la Llei 11/2007, de 22 de juny, d'Accés Electrònic dels Ciutadans als Servicis Públics.  
6.8. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les notificacions que es realitzen per mitjans electrònics s'entendran realitzades o rebutjades en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Servicis Públics, i en la resta de la legislació vigent.  
  
6.9. L'aportació de documents en contestació als requeriments referenciats, haurà de realitzar a través del Registre Telemàtic en l'adreça d'Internet de l'IVACE, i seran aplicables els mateixos requisits sobre la utilització de firma electrònica avançada que els arreplegats en este article.  
6.10. Així mateix, es podrà requerir del sol·licitant en qualsevol moment qualssevol altres dades, documents i informes complementaris que resulten necessaris per a la resolució de l'expedient.  
6.11. Les sol·licituds hauran de presentar-se abans de l'inici del projecte, amb la qual cosa es garantix l'efecte incentivador de l'ajuda. Els sol·licitants podran executar els projectes una vegada presentada la sol·licitud i en el moment de presentar la documentació justificativa fer complir el requisit que les dates de facturació i pagament dels gastos subvencionables estiguen dins del període subvencionable, i mai anteriors a la data de la sol·licitud de l'ajuda.  
  
Article 7. Instrucció i avaluació de sol·licituds. Criteris d'avaluació  
  
7.1. L'òrgan instructor del procediment de concessió d'ajudes serà l'Àrea d'Energia de l'IVACE.  
7.2. L'instrument financer préstec bonificat-subvenció es concedirà sota el règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de valoració fixats en este article i s'establirà una prelació segons la puntuació obtinguda i es respectaran els límits pressupostaris disponibles.   
  
7.3. L'òrgan instructor verificarà de cada sol·licitant i dels projectes presentats el compliment dels requisits exigits en la convocatòria, i en cas d'estar d'acord amb esta procedirà a l'anàlisi dels projectes i a l'aplicació dels criteris del programa.  
En el cas que la present convocatòria obtinga finançament comunitari, a través del Programa Operatiu CV que siga aplicable per al període 2014-2020, es respectarà així mateix l'aplicació dels criteris de selecció del dit programa operatiu. Com a resultat de la seua actuació, l'òrgan instructor emetrà una preavaluació que serà elevada a la comissió a què es referix l'article següent.  
7.4. Prèviament a l'aplicació dels criteris de valoració, i a fi de potenciar l'èxit dels objectius de la present convocatòria, l'IVACE podrà traslladar les sol·licituds a altres actuacions o convocatòries d'ajudes per la seua major idoneïtat, prèvia comunicació i acceptació de l'empresa sol·licitant.  
7.5. Seran criteris d'avaluació els establits en l'annex per a cada tipus d'actuació.  
  
Article 8. Concessió de l'instrument financer préstec bonificat-subvenció  
Després dels actes d'instrucció i l'aplicació dels criteris de valoració, la preavaluació resultant serà sotmesa a una comissió composta pel personal de l'IVACE que s'indica a continuació:  
- President: el director adjunt de l'IVACE (director general d'Energia)  
- Vocals: dos representants de la Unitat d'IVACE Energia i un representant de l'Àrea de Suport de l'IVACE.  
- Secretari: un tècnic de la Unitat d'IVACE Energia, sense vot.  
La comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Si bé la convocatòria fixa una puntuació mínima que hauran d'obtindre els projectes per a ser avaluats positivament, quan el nombre de sol·licituds que superen eixe llindar mínim no permeta concedir a totes estes el 100 % del préstec, al no existir prou pressupost, la comissió podrà:  
- mantindre el 100 % d'import del préstec, ajustant per a això la nota de tall a l'alça, de manera que s'equilibre el pressupost disponible amb l'import total de les sol·licituds que han superat el llindar mínim, o bé,  
- reduir el percentatge d'import del préstec en la quantia que estime adequat a fi d'arribar a un nombre més gran de beneficiaris.  
  
La comissió optarà per una o altra mesura valorant el màxim efecte de l'instrument financer combinat préstec bonificat-subvenció.  
  
En els casos de sol·licituds amb igualtat de puntuació, es tindrà en compte, als efectes de resoldre l'empat, la puntuació obtinguda criteri a criteri, seguint un orde decreixent, començant pel primer fins que es produïsca el desempat.  
De les reunions de la comissió s'elevarà l'acta ?amb la proposta d'adjudicació en esta continguda- al president de l'IVACE.  
Vista la proposta continguda en l'acta de la comissió, el president de l'IVACE resoldrà sobre l'adjudicació de l'instrument financer combinat préstec bonificat-subvenció, i fixarà expressament la quantia, i incorporarà, si és el cas, les condicions i obligacions a què haja de subjectar-se l'empresa beneficiària.  
La resolució del president de l'IVACE posarà fi a la via administrativa i el seu contingut serà notificat de forma individualitzada a cada interessat de forma telemàtica. Les subvencions concedides seran publicades en el Diari Oficial de la Comunitat Valenciana (DOCV) amb l'expressió del programa i del crèdit pressupostari a què s'imputen, l'empresa beneficiària, la subvenció concedida i la finalitat o les finalitats de la subvenció. Així mateix les empreses beneficiàries seran incloses en una relació de beneficiaris de fons estructurals en compliment de la normativa sobre publicitat dels dits fons en el cas que la convocatòria tinguera finançament comunitari.  
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cada una d'estes perquè en cas d'augment per generació pressupostària o el lliurament de crèdit, puguen ser ateses per orde de puntuació.  
  
Article 9. Desemborsament del préstec al beneficiari  
Una vegada comunicada al beneficiari la resolució de concessió, perquè puga fer-se efectiu el desemborsament del préstec serà necessària la presentació de la garantia que pot realitzar-se en metàl·lic o en forma d'aval financer, prestat per entitats de crèdit o per societats de garantia recíproca que haurà de cobrir tant l'import del préstec avalat com qualsevol gasto derivat de l'incompliment de l'obligació de reemborsament i haurà de constituir-se en la Tresoreria dels Servicis Territorials de la Conselleria d'Hisenda i Administració Pública. L'aval serà del 70 % de l'import del préstec i haurà de presentar-se abans de la data límit indicada en la comunicació de concessió de l'ajuda.  
Una vegada validat l'import i contingut de l'aval, l'IVACE, o una altra entitat com a entitat col·laboradora, formalitzarà un document específic de condicions que comunicarà al beneficiari i realitzarà el desemborsament del préstec al compte corrent que este haja indicat. En el document emés el beneficiari acceptarà les condicions del préstec, inclòs el pla de venciments en el cas que varie respecte als terminis indicats en l'article 5.2, i queda l'empresa obligada a l'execució del projecte presentat en els terminis que s'indiquen a continuació:  
  
Termini d'execució del projecte: fins al 31 de desembre de 2014.  
Termini de justificació de l'execució del projecte: fins al 27 de febrer de 2015. L'acreditació davant de l'IVACE de l'execució del projecte es realitzarà d'acord amb les condicions establides en l'article 11. Obligacions de les empreses beneficiàries.  
  
Article 10. Amortització del préstec i cobrament de la subvenció a fons perdut  
El beneficiari iniciarà l'amortització del préstec en els terminis i les condicions acceptades i segons el que disposa l'article 5.2. «Característiques del préstec».  
El pagament de la subvenció a fons perdut s'efectuarà una vegada l'empresa beneficiària haja tornat les quantitats i en els terminis compromesos en l'escrit d'acceptació del préstec o en les seues possibles modificacions posteriors.  
En tot cas, l'empresa beneficiària podrà sol·licitar la cancel·lació anticipada del préstec.  
La cancel·lació anticipada per incompliment de les condicions estipulades en el document d'acceptació de condicions del préstec, deixarà sense efecte totalment o parcialment la resolució de concessió de la part de subvenció a fons perdut. Així mateix l'incompliment de les condicions de devolució del préstec generarà l'obligació de tornar les quantitats indegudament rebudes i meritarà l'interés de demora previst en la Llei General de Subvencions des del moment del desemborsament del préstec.  
  
Article 11. Obligacions dels beneficiaris  
a) Execució i acreditació del projecte:  
a.1) El beneficiari haurà de realitzar el projecte objecte de subvenció en la forma descrita en la memòria presentada junt amb la sol·licitud normalitzada, i de manera que es complisca la finalitat de l'instrument financer, i respectar les inversions elegibles i els costos subvencionables indicats en la notificació de concessió i pels imports que en esta s'especifiquen. Així mateix, haurà d'acreditar la seua realització en la forma fixada en la notificació de l'ajuda i en el manual d'instruccions de justificació d'ajudes que serà publicat en la pàgina web, i l'execució del projecte haurà de respectar en tot cas el calendari marcat en la memòria inicial o en les reformulacions posteriors.  
Qualsevol modificació del projecte haurà de tindre l'aprovació prèvia de l'IVACE, sol·licitada i justificada per escrit fins a dos mesos naturals abans de la finalització del termini de justificació dels gastos del projecte, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que suposen una variació en els imports objectes de suport per concepte de gasto inferior o igual al 20 % de la quantitat a justificar dels dits conceptes, o no afecten qüestions fonamentals, sempre que es justifique adequadament en la memòria resum d'actuació justificativa indicada en l'apartat a.3 del present article perquè, a criteri del tècnic de l'IVACE que verifica la justificació de l'ajuda, puga admetre's.  
a.2) Quant al període subvencionable de gastos només seran tinguts en consideració els compresos a partir de la data de presentació de la sol·licitud i la data límit de 31 de desembre de 2014.  
a.3) En la justificació del gasto podran acceptar-se, a criteri del personal tècnic de l'IVACE, desviacions entre les diferents partides que formen part de la inversió elegible, de manera que la disminució d'uns es compense amb l'excés en altres, si bé únicament en les circumstàncies següents:  
- En els costos amb justificació superior al 80 % del que preveu la notificació, la disminució de gasto es podrà compensar fins a arribar al 100 % amb els excessos provinents d'altres partides elegibles en què s'haja justificat per damunt del que preveu.  
- Únicament el 20 % d'excés d'un cost podrà aplicar-se a compensar la menor justificació en altres.  
- Els costos el gasto justificat dels quals siga inferior al 80 % del que preveu la notificació d'ajuda, no admetran compensació.  
- En tot cas, després d'aplicades les possibles compensacions, cap cost quedarà amb una subvenció assignada superior a la indicada en la notificació d'ajuda.  
- La compensació entre costos no alterarà en cap cas la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE.  
  
b) Presentació de justificants de gasto i pagament i una altra documentació requerida en el Manual d'instruccions de justificació d'ajudes, aprovat per resolució del director adjunt de l'IVACE (director general d'Energia).  
b.1.) Amb data límit de 27 de febrer de 2015 o data posterior que poguera establir-se, el beneficiari haurà de presentar davant de l'IVACE els justificants de gasto i pagament i la documentació requerida en el Manual d'instruccions de justificació d'ajudes.  
b.2.) Els pagaments només s'admetran si estan realitzats a través d'entitat financera, i la seua justificació es realitzarà per mitjà de la presentació de còpia de l'extracte bancari que acredite l'eixida efectiva dels fons junt amb còpia de la transferència o del xec nominatiu. Queden exclosos els pagaments realitzats en efectiu o per caixa.  
b.3.) En el cas que l'orde de transferència i/o l'apunt de l'extracte bancari siguen globals i per tant estiguen referits a diversos justificants de gasto, relacionats o no amb el projecte, serà necessari acompanyar una relació d'estos degudament detallada en la qual apareguen el destinatari, la identificació del justificant del gasto (el número de la factura o el concepte d'esta) i l'import pagat.  
b.4.) L'empresa beneficiària haurà d'aportar com a mínim un 60 % de justificants de gasto del projecte pagats. La presentació d'un percentatge menor donarà lloc a la revocació de l'instrument financer préstec bonificat-subvenció i al reintegrament de les quantitats percebudes i els interessos de demora des de la seua percepció, llevat que tècnicament puga considerar-se que encara així el projecte ha sigut efectivament desenrotllat i no es declare la revocació sinó la minoració.  
b.5.) El Manual d'instruccions de justificació d'ajudes podrà exigir que s'acompanyen d'un informe d'auditor o empresa inscrita en el ROAC (Registre Oficial d'Auditors de Comptes), d'acord amb l'Orde EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007).  
  
b.6.) Documentació acreditativa del compliment de les condicions i obligacions específiques en el Manual d'instruccions de justificació d'ajudes.  
c) Devolució del préstec:  
El beneficiari haurà de subjectar-se als terminis i a les condicions de devolució del préstec en l'article 5.2 d'esta resolució i en l'escrit d'acceptació de condicions subscrit prèviament al seu desemborsament.  
d) Altres obligacions:  
d.1) Inserir en el material divulgatiu relacionat amb la difusió del projecte el logotip d'IVACE disponible en ?http://www.ivace.es?.  
d.2) Complir les seues obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
d.3) En el cas que la present convocatòria obtinga finançament comunitari, conservar durant un període de 15 anys ?i en tot cas durant el termini que establisca el Programa Operatiu FEDER de la Comunitat Valenciana per al període 2014-2020- els originals dels documents justificatius de la realització del projecte subvencionat, i els relacionats amb els gastos i pagaments. Si no obté finançament comunitari, el termini de conservació a què es referix este apartat s'establix en 10 anys, i mentre puguen ser objecte de verificació i control en tot cas.  
  
d.4) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables. En el cas d'obtindre finançament comunitari, en l'execució de les operacions s'haurà de mantindre a més un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional. En este sentit hauran d'indicar en la relació de gastos i pagaments del compte justificatiu el subcompte comptable d'imputació del gasto/inversió i del pagament, així com la data de registre i número d'assentament en el llibre diari i l'import registrat en l'assentament, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida.  
d.5) Actualitzar qualsevol documentació presentada que haguera patit alguna modificació.  
d.6) Respondre de la veracitat dels documents aportats i en general de la informació facilitada.  
d.7) Facilitar a l'IVACE la informació relativa a indicadors financers, de producció i resultats, que permeten mesurar l'avanç davant de la situació de partida descrita per l'empresa beneficiària en la memòria del projecte com a conseqüència de l'execució d'este.  
d.8) Comunicar a l'IVACE altres ajudes públiques o privades que hagueren obtingut o sol·licitat (en forma de préstecs bonificats o de subvencions a fons perdut) per als mateixos costos subvencionables. En cas de concurrència amb altres ajudes, quedarà sense efecte la concedida per l'IVACE (tant el préstec bonificat com la subvenció a fons perdut), excepte renúncia expressa a la ja concedida per l'altra administració.  
  
d.9) Complir totes les obligacions que deriven de la normativa d'aplicació especificada en l'article 14 d'esta resolució, i en especial aquelles que pogueren establir-se del possible cofinançament de la present convocatòria pel Fons Europeu de Desenrotllament Regional (FEDER).  
d.10) Indicar si el projecte està subjecte a declaració d'impacte ambiental d'acord amb la legislació vigent.  
d.11) Les instal·lacions es realitzaran complint els reglaments i les normatives que els siguen aplicables i disposaran de les llicències i autoritzacions administratives corresponents.  
  
Article 12. Control i Verificació. Minoracions i revocacions  
Tant els beneficiaris com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment tant per l'IVACE com per qualsevol òrgan de l'administració central de l'Estat i de la Generalitat o, en cas de tindre la convocatòria finançament comunitari, de la Unió Europea i els seus representants autoritzats, facilitar en tot moment tota la informació que se sol·licite en l'exercici de les dites actuacions, i en especial posar a disposició la totalitat de documents necessaris per a una pista d'auditoria adequada.  
A resultes de les verificacions efectuades, el projecte podrà ser objecte de minoració o revocació tant si el beneficiari ja haguera complit els terminis d'amortització com si estiguera en el període de devolució. En ambdós casos, haurà de restituir-se l'interés de demora corresponent de les quantitats indegudament percebudes des del moment de la seua obtenció.  
Així mateix l'incompliment pels beneficiaris de qualsevol de les obligacions establides en esta resolució podrà donar lloc a la minoració o a la revocació de la part de subvenció a fons perdut en funció de les circumstàncies ocorregudes i d'una valoració d'estes. En el cas que l'ajuda haguera sigut ja pagada, haurà de procedir-se al reintegrament de la quantitat percebuda i dels interessos de demora des del moment del pagament de la subvenció en la forma prevista en la legislació sobre subvencions. De conformitat amb la dita normativa, l'incompliment de l'obligació de reintegrament tindrà entre altres efectes la impossibilitat de ser empresa beneficiària en successives convocatòries, sempre que estiga en període executiu.  
  
Article 13. Dotació pressupostària  
13.1. El pressupost per a la concessió dels instruments financers previstos en la present resolució serà de 2.245.450 euros a càrrec de la línia pressupostària PT055000 Finançament Empresarial i d'acord amb la distribució següent:  
a) Finançament per a projectes d'estalvi i eficiència energètica: 1.145.450 euros.  
b) Finançament per a projectes d'energies renovables: 500.000 euros.  
c) Finançament per a empreses de servicis energètics: 600.000 euros.  
Mitjançant una resolució del director adjunt de l'IVACE (Unitat d'IVACE Energia), es podrà reajustar la dita distribució pressupostària entre els distints programes, d'acord amb les sol·licituds d'ajuda presentades.  
En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les que es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en el Diari Oficial de la Comunitat Valenciana amb caràcter previ a la resolució de concessió. En estos supòsits s'aprovaran les corresponents modificacions de la convocatòria que seran publicades en el Diari Oficial de la Comunitat Valenciana, sense necessitat d'obertura d'un termini addicional per a presentar noves sol·licituds.  
13.2. El programa podrà tindre finançament del Fons Europeu de Desenrotllament Regional (FEDER) en un percentatge del 50 % a través del Programa Operatiu FEDER de la Comunitat Valenciana vigent per al període 2014-2020.  
  
Article 14. Marc normatiu  
Les ajudes arreplegades en la present resolució es concediran d'acord amb el que establix:  
- L'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
- La Llei 38/2003, de 17 de novembre, General de Subvencions, i disposicions de desplegament.  
- El Decret Legislatiu de 26 juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
  
- Les ajudes s'acollirà al Reglament (UE) núm. 651/2014, de la Comissió, de 17 de juny de 2014 pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, DO L187/1 de 26.06.2014 i per al càlcul de la intensitat màxima d'ajuda es tindrà en compte el següent:  
  
a) La concessió d'ajudes del programa de finançament per a projectes d'estalvi i eficiència energètica (FAEE) i l'actuació FESEED i FESEAP del programa de finançament per a empreses de servicis energètics (FESE), s'acolliran al que disposa l'article 38 del RGEC (ajudes a la inversió destinades a mesures d'eficiència energètica).  
  
b) La concessió d'ajudes del programa de finançament per a projectes d'energies renovables (FEER) i de les actuacions FESEST i FESEBM del programa de finançament per a empreses de servicis energètics (FESE), s'acolliran al que disposa l'article 41.7.a del RGEC (ajudes a la inversió per a la promoció de l'energia procedent de fonts renovables).  
El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat.  
El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificats Electrònics de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i Regulació de les Notificacions Telemàtiques de la Generalitat.  
- En el cas que la convocatòria obtinguera finançament comunitari, seran aplicables el Reglament (UE) núm. 1303/2013 del Parlament Europeu i del Consell de 17 de desembre de 2013 pel qual s'establixen disposicions comunes relatives al Fons Europeu de Desenrotllament Regional, al Fons Social Europeu, al Fons de Cohesió, al Fons Europeu Agrícola de Desenrotllament Rural i al Fons Europeu Marítim i de la Pesca, i pel qual s'establixen disposicions generals relatives al Fons Europeu de Desenrotllament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell (DOUE L347 20.12.2013) i la resta de normativa sobre Fons Estructurals.  
- Qualsevol altra normativa que per la matèria li fora d'aplicació.  
  
Article 15. Publicitat comunitària. Obligacions  
En el cas que la present convocatòria tinguera finançament comunitari, el beneficiari s'assegurarà que les parts que intervenen en el projecte han sigut informades del cofinançament en un 50 % pel Fons Europeu de Desenrotllament Regional (FEDER) i anunciarà clarament que el projecte ha sigut seleccionat en el marc del Programa Operatiu FEDER de la Comunitat Valenciana per al període 2014-2020. Per a complir este requisit, el beneficiari hauria:  
- De colocar en els béns tangibles subvencionats adhesius identificatius de la marca FEDER en la forma establida en el Manual d'instruccions de justificació, i incloure el logotip FEDER i una declaració relativa al cofinançament del projecte pels fons FEDER, tot això en la forma que s'establisca en la normativa d'aplicació al Programa Operatiu FEDER de la CV per al període 2014-2020.  
- Aceptar la seua inclusió en una llista pública de beneficiaris de Fons Estructurals en compliment de la normativa sobre publicitat dels dits fons.  
  
Article 16. Entitats col·laboradores i assistència tècnica  
L'IVACE podrà subscriure convenis amb altres entitats perquè actuant en nom seu i pel seu compte, entreguen i distribuïsquen els fons als beneficiaris, o bé perquè l'assistisquen en determinades funcions auxiliars a la gestió dels expedients, o bé per a la concessió dels avals vinculats al projecte.  
  
  
DISPOSICIÓ FINAL  
  
Primera  
Es faculta el director adjunt de l'IVACE (director general d'Energia) per a dictar les resolucions necessàries per al desenrotllament, l'eficàcia i l'execució de la present convocatòria.  
  
Segona  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 23 de setembre de 2014 € El president de l'IVACE: Máximo Buch Torralva.  
  
  
  
ANNEX  
Descripció i particularitats de les actuacions.  
  
1. Programa FAEE. Finançament per a projectes d'estalvi i eficiència energètica.  
a) Objecte  
L'objectiu d'esta mesura és facilitar la viabilitat econòmica de les inversions en estalvi d'energia en els processos existents de les indústries de la Comunitat Valenciana.  
b) Actuacions objecte de suport (Codi FAEEIN)  
Podran accedir a l'instrument financer establit en l'article 5 de la present resolució aquells projectes d'estalvi i eficiència energètica realitzats en empreses pertanyents al sector industrial.  
Les actuacions energètiques que podran tindre suport, seran aquelles que produïsquen un estalvi d'energia quantificable i que es justifique documentalment. Podran ser amb caràcter orientatiu i no limitador, les següents:  
- Substitució d'equips i instal·lacions consumidores d'energia per equips i instal·lacions que utilitzen tecnologies d'alta eficiència o la millor tecnologia disponible, a fi de reduir el consum energètic i les emissions de CO2. Seran objecte de suport tant la substitució d'equips de procés com la dels equips auxiliars consumidors d'energia (calderes, compressors, cremadors, motors elèctrics, etc.).  
- Recuperació de calors residuals.  
- Millora del rendiment dels equips existents: variadors de freqüència en motors, incorporació de motors d'alta eficiència energètica en equips, etc.  
- Implantació de sistemes de mesura de consums i control, sempre que estos sistemes permeten controlar automàticament els processos i optimitzar-los energèticament.  
En tot cas, els equips adquirits hauran de ser nous i els projectes hauran de tindre un període de retorn de la inversió superior a dos anys i una ràtio d'estalvi d'energia primària/inversió elegible superior a 250 tep/m?.  
A més, en tots els casos s'haurà d'aportar la documentació tècnica (fitxes tècniques o fotografies de la placa de característiques) que reflectisca la potència dels equips que seran objecte de substitució o millora.  
  
No seran subvencionables les actuacions següents:  
- Millores que es realitzen perquè l'empresa s'adeqüe a la normativa de la Unió Europea (entenent per esta la definició prevista en l'article 2.102 del RGEC).  
- Projectes de cogeneració.  
- Projectes de millora energètica d'il·luminació en fàbriques de producció, magatzems, oficines i qualsevol altre tipus d'edifici. Tampoc tindran suport projectes de millora de l'enllumenat exterior de les indústries.  
- Projectes de millora energètica dels sistemes de climatització d'oficines.  
- Millora de l'envolupant tèrmica de les naus de producció, magatzems, oficines així com la substitució de les cobertes.  
- Implantació d'equips el propòsit dels quals siga millorar la qualitat de la xarxa elèctrica i no aconseguir un estalvi energètic, com és el cas dels estabilitzadors de tensió, filtres passius i actius de supressors d'harmònics, bateries de condensadors, etc. Només es donarà suport a aquells equips que tinguen estabilització i control i únicament en la part del sistema que produïsca l'estalvi d'energia. A més, en este cas, s'haurà d'aportar un certificat d'un laboratori acreditat que confirme l'estalvi calculat.  
- Instal·lacions per a evacuar la calor dels equips a l'exterior per a augmentar el rendiment d'estos o qualsevol altra actuació realitzada per manteniment o conservació de les instal·lacions, independentment de si genera o no estalvi d'energia.  
c) Potencials beneficiaris  
Podran ser beneficiàries les empreses incloses en el Sector Indústria, és a dir, aquelles amb un epígraf de l'IAE que comence per 2, 3 o 4, amb seu o establiment de producció a la Comunitat Valenciana. En cap cas podrà ser beneficiària la indústria extractiva energètica, l'agrupació d'activitat refinació de petroli i tractament de combustibles nuclears, així com les empreses de generació, transport i distribució d'energia elèctrica.  
No podran ser beneficiàries les empreses de servicis energètics.  
d) Inversió elegible  
La inversió elegible seran les partides del projecte que justifiquen la seua realització i les quals hauran de justificar-se a través de l'aportació de justificants de gasto i pagament, tal com establix l'article 11 de la present resolució.  
Es consideren inversions elegibles:  
- Les inversions en equips i instal·lacions auxiliars (canonades, línies elèctriques, vàlvules, connexions, etc.) associades directament al projecte d'estalvi d'energia.  
- Les inversions necessàries per al muntatge i la posada en marxa dels equips i de les instal·lacions auxiliars assenyalats en l'apartat anterior.  
No es consideren inversions elegibles:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- Els costos d'adquisició de béns d'equip de segona mà.  
- Obra civil  
- Projecte d'enginyeria  
- Cost del transport dels materials.  
- Dietes del personal relacionat amb el projecte i formació del personal a càrrec de les instal·lacions.  
- Desmuntatge de l'actual instal·lació i els servicis de grua per a retirada o instal·lació dels nous equips.  
- Gestió de residus.  
- Gastos de legalització de les instal·lacions.  
- Tots aquells gastos que no estiguen directament relacionats amb la consecució dels objectius d'estalvi del projecte, i en tot cas el criteri de l'IVACE és el que prevaldrà en cas de controvèrsia.  
Es consideraran només projectes la inversió elegible dels quals siga superior a 150.000 euros.  
e) Costos subvencionables  
Seran subvencionables els costos d'inversió addicionals necessaris per a aconseguir un nivell més elevat d'eficiència energètica. Es determinaran de la manera següent:  
- quan els costos de la inversió en eficiència energètica puguen identificar-se en els costos totals de la inversió com a inversió separada, estos costos relacionats amb l'eficiència energètica seran subvencionables;  
- en tots els altres casos, els costos de la inversió en eficiència energètica es determinaran per referència a una inversió semblant, que implique menor eficiència energètica, que s'hauria pogut realitzar de forma creïble sense l'ajuda; la diferència entre els costos d'ambdós inversions determinarà el cost relacionat amb l'eficiència energètica i serà el cost subvencionable.  
Els costos que no estiguen directament vinculats a la consecució d'un nivell més elevat d'eficiència energètica no seran subvencionables.  
  
f) Quantia màxima de l'ajuda  
El càlcul del percentatge de la subvenció bruta equivalent de l'ajuda en forma de préstec bonificat s'efectuarà aplicant la metodologia prevista en la comunicació de la comissió relativa a la revisió del mètode de fixació dels tipus de referència i d'actualització (2008/C14/02) i al tipus d'interés del mercat vigent en el moment de la concessió.  
  
El percentatge de subvenció serà del 15 % de l'import dels costos subvencionables, sense que la quantia de subvenció a fons perdut per projecte puga superar els 40.000 euros.  
En tot cas, la suma del percentatge de subvenció bruta equivalent en el cas del préstec bonificat i del percentatge de l'ajuda concedida en forma de subvenció a fons perdut, no superarà les intensitats màximes establides en l'article 38 del RGEC (ajudes a la inversió destinades a mesures d'eficiència energètica).  
g) Criteris de valoració per a l'obtenció del préstec bonificat-subvenció  
A) Característiques del projecte (màxim 80 punts).  
A1. Relació entre inversió elegible del projecte i l'estalvi obtingut (màxim 60 punts).  
Es valorarà amb major puntuació aquells projectes que tinguen una major ràtio d'estalvi d'energia primària en funció de la inversió elegible d'este.  
A2. Tipologia d'equip consumidor d'energia (màxim 10 punts).  
  
Es valorarà amb més puntuació l'adquisició d'equips auxiliars davant dels equips de procés.  
A3. Tipus d'actuació. Característiques tecnicoenergètiques de la nova instal·lació (màxim 10 punts).  
Es valoraran amb major puntuació els projectes de recuperació de calors residuals i els sistemes de regulació i control davant de la substitució d'equips.  
B) Càlculs energètics (màxim 20 punts).  
B1. Realització d'auditoria energètica (màxim 10 punts).  
Es valorarà amb major puntuació aquells projectes duts a terme per empreses que hagen realitzat una auditoria energètica, la qual haurà de contindre un estudi de tots els consums energètics de l'empresa i una anàlisi i posterior proposta de mesures d'actuació per a la reducció d'estos.  
B2. Procediment de càlcul dels estalvis energètics (màxim 10 punts).  
Es valorarà amb major puntuació els projectes en què el càlcul dels estalvis d'energia es realitze a través de mesuraments reals sobre els equips i processos, davant d'estimacions de catàlegs.  
Per a poder optar al mecanisme de préstec bonificat-subvenció, la puntuació mínima que haurà d'obtindre en l'avaluació serà de 30 punts.  
  
2. Programa FEER. Finançament per a projectes d'energies renovables.  
Objecte  
L'objectiu d'esta mesura és facilitar la viabilitat econòmica de les inversions en projectes d'energies renovables realitzats per empreses a la Comunitat Valenciana.  
b) Actuacions objecte de suport  
Podran accedir a l'instrument financer establit en l'article 5 de la present resolució els projectes d'inversió en instal·lacions d'energies renovables noves (article 3.10 de la present resolució) que s'indiquen a continuació.  
No es concediran ajudes després que la instal·lació haja començat a funcionar i seran independents de la producció.  
b.1. Actuació energia solar tèrmica (Codi FEERST)  
- Instal·lacions per elements: sistemes d'energia solar per a calfament d'un fluid a partir de la captació de la radiació solar, per mitjà de captadors solars el coeficient global de pèrdues del qual siga inferior a 9 W/ (m² ºC), incloent les aplicacions següents:  
· Instal·lacions per a producció d'aigua calenta sanitària i/o calefacció.  
· Instal·lacions per a calfament de piscines cobertes.  
· Instal·lacions per a producció d'energia tèrmica en processos industrials.  
- Aplicacions especials: aplicacions de refrigeració o altres aplicacions amb temperatura de disseny superior a 60 ºC, i superant rendiments del 40 %, per a (tm-ta)=60 ºC i una irradiància de 800 W/m² sobre la corba quadràtica de certificat del captador.  
- Projectes innovadors: aquells que complisquen els criteris definits en l'apartat d'energia solar tèrmica del Pla d'Energies Renovables (PER) 2011-2020. En tot cas, quedarà a criteri de l'IVACE l'acceptació d'estos així com la documentació a exigir als sol·licitants per a la valoració de les prestacions energètiques dels sistemes empleats.  
  
- Sistemes de visualització que permeten als usuaris visualitzar la producció energètica de la instal·lació solar tèrmica.  
- Sistema de telemonitoratge, comunicació i control necessari que permeta a tercers visualitzar el funcionament. Existirà un servici de seguiment i supervisió de la instal·lació per una duració de dos anys com a mínim, els informes de la qual es presentaran trimestralment a l'usuari i estaran a la disposició de la Comunitat Autònoma i de l'IDAE en cas de ser requerits per estos.  
No seran objecte de suport els equips prefabricats, els equips directes.  
En el cas de projectes d'energia solar tèrmica, tots els equips i les instal·lacions compliran la normativa vigent per a este tipus d'instal·lacions i el que establix el plec de condicions tècniques de l'IDAE per a instal·lacions solars tèrmiques (PET-REV-gener 2009).  
b.2. Biomassa (codi FEERBM)  
Les actuacions objecte de suport seran les següents:   
- Aplicacions industrials tèrmiques de la biomassa: equips per a l'aprofitament tèrmic de residus forestals, agrícoles, industrials o matèria primera procedent de cultius, incloent-hi tecnologies de combustió, gasificació, etc., fins a 08.491.802 kcal/h.  
- Aprofitament de calors residuals de plantes de producció d'energia elèctrica amb biomassa per a aplicacions industrials, en edificis o calefacció de districte (district heating).  
- Aplicacions tèrmiques de la biomassa en edificis, incloent-hi la producció d'energia tèrmica en calderes per a preparació d'aigua calenta sanitària, calefacció i/o calfament de piscines cobertes en edificis, sistemes de calefacció de districte i sistemes de generació de fred associats a la generació de calor, per mitjà de màquines d'absorció.  
  
- Instal·lacions híbrides solar tèrmica/biomassa tèrmica, per a producció d'energia tèrmica per a preparació d'aigua calenta sanitària, calefacció i/o calfament de piscines cobertes en edificis, sistemes de calefacció de districte (district heating) i sistemes de generació de fred associats a la generació de calor, per mitjà de màquines d'absorció. En tot cas, es considera que una instal·lació solar tèrmica està hibridada amb una de biomassa tèrmica, sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'estes dos fonts.  
- Equips de tractament en camp de biomassa per a l'estellat o l'empacat, amb l'únic fi de la seua utilització en processos energètics, incloent-hi maquinària específica per al tractament de la biomassa, per al seu ús energètic, en camp a fi de facilitar la seua arreplega i transport de manera que es reduïsquen els costos associats al transport d'esta. Queden fora d'esta àrea les empacadores i trituradores habitualment utilitzades en les activitats agrícoles o forestals, els usos principals de les quals no siguen la producció de biomassa amb aplicacions energètiques (incloent-hi les empacadores agrícoles de palla o els sistemes de triturat/estellat per a incorporació del material orgànic al sòl).  
- Plantes de fabricació de pèl·lets/briquetes i combustibles assimilables, incloent-hi maquinària específica i instal·lacions per a fabricació de pèl·lets/briquetes i combustibles assimilables, per al seu ús energètic. La matèria primera a partir de la qual siguen elaborats els pèl·lets/briquetes i productes assimilables haurà de tindre com a origen la biomassa, en qualsevol de les seues formes.  
- Adaptació de camions cisterna amb equips específics per a la distribució i/o subministrament de biomassa, incloent-hi les inversions en equips i maquinària específica per a l'adaptació de camions cisterna destinats a la distribució i/o subministrament a granel de biomassa per al seu ús energètic, incloent-hi sistemes pneumàtics, mecànics i de pesatge.  
No es consideraran objecte de suports els sistemes de generació d'energia tèrmica del tipus estufa o casset de ximenera que proporcionen exclusivament calor directa en el lloc on s'instal·len i no posseïsquen circuit hidràulic de calefacció i/o aigua calenta sanitària.  
b.3. Biogàs tèrmic (Codi FEERBG)  
- Equips per a producció d'energia tèrmica, per mitjà de l'aprofitament energètic del biogàs produït per digestió anaeròbia de residus biodegradables, de qualsevol rang energètic.  
- Aprofitament de calors residuals de plantes de producció d'energia elèctrica amb biogàs per a aplicacions industrials, en edificis o calefacció de districte.  
b.4. Biocarburants (Codi FEERBC)  
- Instal·lació d'assortidors en estacions de servici o per a proveïment de flotes, per al seu consum en el sector transport, de mescles de biodièsel o bioetanol, ambdós amb obligació d'etiquetatge específic.  
- Adaptació d'assortidors en estacions de servici o per a proveïment de flotes, per al seu consum en el sector transport, de mescles de biodièsel o bioetanol, ambdós amb obligació d'etiquetatge específic.  
- Plantes de producció de biodièsel o bioetanol a partir d'olis refinats o usats, cultius energètics o residus.  
- Parcs d'emmagatzematge per a distribució de biocarburants.  
En el cas de les ajudes per a Biocarburants, únicament seran objecte de suports les plantes de producció que complisquen els criteris de sostenibilitat previstos en l'article 17 de la Directiva 2009/28/CE del Parlament Europeu i del Consell relativa al foment de l'ús d'energia procedent de fonts renovables i per la qual es modifiquen i deroguen les Directives 2001/77/CE i 2003/30/CE, i en particular el que establix l'article 41.2 del RGEC.  
c) Potencials beneficiaris  
Podran ser beneficiàries les empreses privades que tinguen almenys en el moment del pagament seu o establiment de producció a la Comunitat Valenciana.  
No podran ser beneficiàries les empreses de servicis energètics.  
d) Inversió elegible  
La inversió elegible seran les partides del projecte que justifiquen la seua realització, les quals hauran de justificar-se a través de l'aportació de justificants de gasto i pagament, tal com establix l'article 11 de la present resolució.  
Es considera inversió elegible:  
Inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
No es considerarà inversió elegible:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- Els costos d'adquisició de béns d'equip de segona mà.  
- Obra civil.  
- Projecte d'enginyeria.  
- Cost del transport dels materials.  
- Dietes del personal relacionat amb el projecte i formació del personal a càrrec de les instal·lacions.  
- Desmuntatge de l'actual instal·lació i els servicis de grua per a retirada o instal·lació dels nous equips.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió, i en tot cas serà el criteri de l'IVACE el que prevaldrà en cas de controvèrsia.  
Es consideraran només projectes el pressupost elegible del qual siga superior a 150.000 euros.  
La inversió elegible màxima estarà limitada segons el tipus d'actuació tal com s'establix a continuació:  
d.1. Actuació: energia solar tèrmica (FEERST)  
Es prendrà una inversió màxima per unitat de potència de captació instal·lada segons les característiques de cada projecte de:  
  
Categoria Cost màxim ?/kW \* (?/m²)  
  
Sistemes per elements Fins a 14 kW (20 m²) 1.160 ?/kW (812 ?/m²)  
 Mes de 14 kW (20 m²) 1.015 ?/kW (710,5 ?/m²)  
Aplicacions especials 1.450 ?/kW (1.015 ?/m²)  
Projectes innovadors Fins a un 50 % més dels costos màxims definits anteriorment  
Sistemes de visualització de l'energia produïda (\*\*) Fins a 14 kW (20 m²) límit Màxim 800 -  
 Entre 14 kW (20 m²) i 70 kW (100 m²) Màxim 1.200 -  
Sistemes de telemonitoratge i visualització de l'energia produïda inclòs el servici de seguiment i supervisió durant almenys dos anys (\*\*) Entre 14 kW (20 m²) i 70 kW (100 m²) Màxim 2.500 -  
 Més de 70 kW (100 m²) Màxim 3.000 -  
  
  
(\*) Es considerarà la relació 0,7 kW/m² de superfície certificada.  
(\*\*) En instal·lacions existents o noves, sempre que en les instal·lacions noves no siga obligatòria la incorporació d'estos sistemes per la legislació vigent.  
  
  
- Estos costos màxims s'apliquen de la mateixa manera, a la fracció solar corresponent, per a instal·lacions híbrides solar tèrmica+biomassa tèrmica. A la instal·lació de biomassa tèrmica se li aplicaran els costos i criteris corresponents a l'actuació de biomassa.  
- En tot cas, es considera que una instal·lació solar tèrmica està hibridada amb una de biomassa tèrmica, sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'estes dos fonts.  
  
d.2. Actuació: biomassa (FEERBM):  
- Per a projectes d'aplicacions tèrmiques en edificis es prendrà com a cost màxim una inversió per unitat de potència tèrmica instal·lada de 300 ?/kW de potència (transferida a l'aigua) instal·lada. Este cost podrà ser ampliable a 600 ?/kW de potència instal·lada en funció de la incorporació de sistemes automàtics d'alimentació, encesa, neteja, extracció de cendres, equipament de telecontrol, monitoratge i/o telegestió o bé en el cas de calderes de característiques especials o amb rendiment a potència nominal superior al 85 %.  
- Estos costos màxims s'apliquen de la mateixa manera, a la fracció de biomassa corresponent, per a instal·lacions híbrides solar tèrmica+biomassa tèrmica. A la instal·lació solar tèrmica se li aplicaran els costos i criteris corresponents a l'actuació de biomassa.  
- En el cas d'equips de tractament en camp de biomassa es prendrà com a cost màxim una inversió per equip segons les característiques de cada projecte de:  
  
Tipus de sistema Tipus de màquina Cost màxim   
(?/CV)  
Empacadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
Estelladores/Picadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
  
  
d.3. Actuació: biogàs tèrmic (FEERBG)  
Es prendrà com a cost màxim una inversió màxima per unitat de potència instal·lada de 1.100 ?/kW.  
d.4. Actuació: biocarburants (FEERBC)  
Es prendrà un cost màxim de 75.000 euros per punt de subministrament per al cas d'instal·lació d'assortidors i de 10.000 euros per a l'adaptació d'assortidors existents.  
e) Costos subvencionables  
Seran costos subvencionables els costos d'inversió addicionals necessaris per a fomentar la producció d'energia procedent de fonts renovables. Es determinaran de la manera següent:  
- quan els costos de la inversió en la producció d'energia procedent de fonts renovables puguen identificar-se en els costos totals de la inversió com a inversió separada, per exemple com a component afegit, fàcilment identificable, a una instal·lació ja existent, estos costos relacionats amb l'energia procedent de fonts renovables seran subvencionables;  
  
- quan els costos de la inversió en la producció d'energia procedent de fonts renovables puguen identificar-se per referència a una inversió semblant, menys respectuosa amb el medi ambient, que s'hauria pogut realitzar de forma creïble sense l'ajuda, la diferència entre els costos d'ambdós inversions determinarà el cost relacionat amb l'energia procedent de fonts renovables i serà el cost subvencionable.  
  
Els costos que no estiguen directament vinculats a la consecució d'un nivell més elevat d'eficiència energètica no seran subvencionables.  
  
f) Quantia màxima de l'ajuda  
El càlcul del percentatge de la subvenció bruta equivalent de l'ajuda en forma de préstec bonificat s'efectuarà aplicant la metodologia prevista en la comunicació de la comissió relativa a la revisió del mètode de fixació dels tipus de referència i d'actualització (2008/C14/02) i al tipus d'interés del mercat vigent en el moment de la concessió.  
  
El percentatge de subvenció serà del 20 % de l'import dels costos subvencionables, sense que la quantia de subvenció a fons perdut per projecte puga superar els 60.000 euros.  
En tot cas, la suma del percentatge de subvenció bruta equivalent en el cas del préstec bonificat i del percentatge de l'ajuda concedida en forma de subvenció a fons perdut, no superarà les intensitats màximes establides en l'article 41.7.a) del RGEC (ajudes a la inversió per a la promoció de l'energia procedent de fonts renovables).  
  
g) Criteris de valoració per a l'obtenció del préstec bonificat-subvenció  
A Característiques del projecte (màxim 90 punts).  
A1. Relació entre la inversió elegible del projecte i la producció d'energia renovable associada al projecte (màxim 50 punts).  
Es valorarà amb major puntuació aquells projectes que tinguen major ràtio de producció d'energia renovable en funció de la inversió elegible d'este.  
A2. Tipus d'actuació (màxim 20 punts).  
Es valorarà amb major puntuació aquells projectes pertanyents a l'actuació d'energia solar tèrmica i biomassa, davant de biogàs tèrmic i biocarburants.  
A3. Tipus d'aprofitament (màxim 10 punts).  
Es valorarà amb major puntuació els projectes d'aplicacions tèrmiques en el sector industrial.  
A4. Sistemes de control (màxim 10 punts).  
Es valorarà amb major puntuació els projectes que incloguen sistemes de mesura i monitoratge de l'energia produïda.  
B) Càlculs energètics (màxim 10 punts).  
B1. Procediment de càlculs energètics (màxim 10 punts).  
Seran més valorats els projectes en què el càlcul de les necessitats energètiques es realitze a través de mesuraments reals sobre els equips i processos, davant d'estimacions.  
Per a poder optar al mecanisme de préstec bonificat-subvenció, la puntuació mínima que haurà d'obtindre en l'avaluació serà de 30 punts.  
  
h) Criteris particulars  
- Garanties mínimes exigides  
· Equips principals (captadors solars, calderes, etc.): tres anys.  
· Instal·lació: tres anys.  
3. Programa FESE. Finançament per a empreses de servicis energètics  
a) Objecte  
L'objectiu d'esta mesura és impulsar, a través de la concessió de préstecs bonificats, la realització de projectes d'estalvi i eficiència energètica i d'energies renovables duts a terme per part d'empreses de servicis energètics a la Comunitat Valenciana.  
b) Actuacions objecte de suports  
Podran accedir a l'instrument financer establit en l'article 5 de la present resolució aquelles empreses de servicis energètics que duguen a terme projectes d'estalvi i eficiència energètica i/o d'energies renovables i estiguen emplaçats a la Comunitat Valenciana.  
Les actuacions energètiques que podran tindre suport, sempre que es justifiquen documentalment, seran les següents:  
b.1. Actuació: estalvi i eficiència energètica en els edificis existents (Codi FESEED)  
Esta mesura pretén millorar l'eficiència energètica de les instal·lacions de climatització (calefacció, refrigeració i ventilació) i producció d'aigua calenta sanitària, destinades a atendre la demanda de benestar tèrmic i higiene de les persones, que es renoven, així com instal·lacions d'il·luminació interior que es renoven.  
Les actuacions objecte d'ajuda hauran de tindre una reducció mínima del 20 % del consum energètic respecte a la situació inicial. El càlcul de l'estalvi energètic es realitzarà per mitjà de la comparació del consum energètic de la instal·lació objecte en la situació actual i en la situació millorada que es pretén aconseguir després de la reforma.  
Les actuacions objecte de suports podran ser, amb caràcter orientatiu les següents:  
- Substitució de calderes de potència tèrmica nominal superior a 70 kW. Les noves calderes hauran d'aconseguir els rendiments a potència nominal i a càrrega parcial que s'indiquen a continuació (Pn ve expressada en kW):  
· Calderes a gas entre 70-400 kW de potència tèrmica nominal: rendiment a potència útil nominal i una temperatura mitjana de l'aigua en la caldera de 70ºC, h90+2 log Pn i rendiment a càrrega parcial de 0,3Pn i a una temperatura de retorn de l'aigua a la caldera de 30ºC, h97+ log Pn.  
· Calderes a gas de potència tèrmica nominal major de 400 kW: rendiment a potència útil nominal i una temperatura mitjana de l'aigua en la caldera de 70ºC, h 95,2 i rendiment a càrrega parcial de 0,3Pn i a una temperatura de retorn de l'aigua a la caldera de 30ºC, h 99,6.  
· Calderes a gasoil entre 70-400 kW de potència tèrmica nominal: rendiment a potència útil nominal i una temperatura mitjana de l'aigua en la caldera de 70ºC, h90+2 log Pn i rendiment a càrrega parcial de 0,3Pn i a una temperatura mitjana de l'aigua de la caldera de 50ºC, h86+3 log Pn.  
· Calderes a gasoil de potència tèrmica nominal major de 400 kW: rendiment a potència útil nominal i una temperatura mitjana de l'aigua en la caldera de 70ºC, h95,2 i rendiment a càrrega parcial de 0,3Pn i a una temperatura mitjana de l'aigua de la caldera de 50ºC, h93,8.  
- Substitució d'equips per a producció de calor i/o fred (bombes de calor i màquines refrigeradores) amb potència tèrmica total superior a 12 kW per altres seleccionats basant-se en un major rendiment energètic, tant per a instal·lacions de tipus individual com centralitzades. Els equips que s'instal·len amb potència tèrmica nominal > 12 kW, hauran d'estar certificats en Eurovent o en tràmit d'obtindre el certificat Eurovent i hauran de ser equips amb una alta classificació energètica (classe B o superior en mode freda o calor, o tindre un ESEER'4 segons condicions d'Eurovent). Per als equips de volum refrigerant variable tipus VRV, que no disposen de programa de certificat en Eurovent, se li exigirà un EER > 3,6 i un COP > 4, o a falta d'això valors estacionals d'estos rendiments superiors a 5. Les substitucions en què s'instal·len en un mateix edifici diversos condicionadors d'aire la potència tèrmica individual del qual en mode refrigeració siga 12 kW, hauran de tindre cada un d'estos una classe mínima d'eficiència energètica A+/A++ (refrigeració/calefacció), segons Reglament 626/2011 de 4 de maig de 2011, de la Comissió Europea.  
- Millora de l'eficiència energètica de les instal·lacions de climatització per mitjà de la instal·lació de màquines d'absorció/adsorció que treballen amb calors residuals o renovables (solar, etc.).  
- Substitució d'equips de bombament de fluids caloportadors de cabal constant per equips de bombament de cabal variable.  
- Millora o substitució dels sistemes de ventilació i condicionament d'aire.  
- Sistemes de refredament gratuït per aire exterior i de recuperació de calor de l'aire d'extracció.  
- Sistemes que combinen equips convencionals amb tècniques evaporatives: refredament evaporatiu, condensació evaporativa, prerefredament evaporatiu de l'aire de condensació, refredament evaporatiu directe i indirecte previ a la recuperació de calor de l'aire d'extracció, etc.  
  
- Millora dels sistemes de climatització de piscines cobertes, inclòs el calfament de l'aigua del vas de la piscina.  
- Les noves instal·lacions de sistemes centralitzats de calefacció i refrigeració urbana o de districte o que donen servici a uns quants edificis, així com la reforma i ampliació de les existents.  
- Substitució de lluminàries, llums i equip, per un altre amb lluminàries de major rendiment, llums de major eficiència i reactàncies electròniques regulables, complint els requeriments de qualitat i confort visual reglamentats.  
- Sistemes auxiliars per al control d'encesa i regulació de nivell d'il·luminació: inclouran aquells sistemes de control per presència i regulació de nivell d'il·luminació segons l'aportació de llum natural.  
- Il·luminació en expositors, cartells, aparadors i rètols lluminosos publicitaris: substitució dels sistemes d'il·luminació actuals per altres d'alta eficiència energètica.  
No seran objecte de suports aquells projectes que complisquen estrictament els valors de rendiment o nivells d'eficiència energètica exigits per la reglamentació que els siga aplicable (incloent-hi les millores que es realitzen perquè l'empresa s'adeqüe a la normativa europea, entenent per esta la definició prevista en l'article 2.102 del RGEC), per no suposar una millora respecte als nivells mínims que han de complir obligatòriament.  
No seran objecte de suport, les actuacions en què es reformen les instal·lacions tèrmiques i/o d'il·luminació de processos industrials, tallers o altres edificis en què no s'aplique el Codi Tècnic de l'Edificació.  
Totes les reformes d'instal·lacions tèrmiques hauran de complir el Reglament d'Instal·lacions Tèrmiques dels Edificis (RITE) (Reial Decret 1027/2007, de 20 de juliol i les seues posteriors modificacions). Respecte d'això, com a documentació complementària a les exigides en l'article 11, quan la potència tèrmica nominal a instal·lar en generació de calor o fred siga major de 70 kW, s'haurà d'aportar, junt amb la documentació justificativa de les inversions, el projecte de les instal·lacions tèrmiques subscrit pel facultatiu competent.  
Per al cas de la reforma de les instal·lacions d'il·luminació, les exigències mínimes d'eficiència energètica, en particular el VEEI i la potència màxima instal·lada, que ha de complir la instal·lació d'il·luminació que es rehabilite, en funció del tipus i l'ús de l'edifici, són les que figuren en el document HE3-Eficiencia Energètica de les Instal·lacions d'Il·luminació del CTE, segons l'Orde FOM/1635/2013, de 10 de setembre. En eixe sentit, en els següents supòsits s'haurà de justificar l'existència d'un sistema de control i, si és el cas, de regulació que optimitze l'aprofitament de la llum natural, complint el que disposa l'apartat 2.3 esmentat document HE3:  
- intervenció en edificis existents amb una superfície útil total final (incloses les parts ampliades, si és el cas) superior a 1.000 m², on es renova més del 25 % de la superfície il·luminada;  
- altres intervencions en edificis existents en què es renova una part de la instal·lació, i en este cas s'adequarà la part de la instal·lació renovada perquè es complisquen els valors d'eficiència energètica límit en funció de l'activitat i, quan la renovació afecte zones de l'edifici per a les quals s'establisca l'obligatorietat de sistemes de control o regulació, es disposaran estos sistemes;  
- canvi d'ús característic de l'edifici;  
- canvis d'activitat en una zona de l'edifici que impliquen un valor més baix del Valor d'Eficiència Energètica de la instal·lació límit, respecte al de l'activitat inicial, i en este cas s'adequarà la instal·lació de la dita zona.  
b.2. Actuació: estalvi i eficiència energètica en enllumenat públic exterior (Codi FESEAP)  
Seran objecte de suports aquelles actuacions d'Estalvi i Eficiència Energètica en les instal·lacions d'enllumenat públic exterior existent que es renoven. Les actuacions energètiques considerades dins d'esta mesura seran aquelles que aconseguisquen una reducció del consum d'energia elèctrica en enllumenat exterior i que es justifiquen documentalment. Les actuacions energètiques seran les següents:  
- Substitució de llums per altres de menor potència i major eficàcia lluminosa (lm/W).  
- Substitució de lluminàries per altres lluminàries amb major rendiment i llum de menor potència. El rendiment mínim de les lluminàries serà sempre d'acord amb el tipus de via i en cap cas inferior al 55 %.  
  
Els canvis realitzats en llums i lluminàries hauran de permetre l'aplicació, com a mínim, dels sistemes de regulació existents abans de realitzar les renovacions. No s'acceptaran canvis que porten a estalvis energètics si no s'aconseguixen per mitjà d'eficiència respecte a la situació anterior.  
- Instal·lació de sistemes de regulació del nivell lluminós que permeten reduir els nivells d'il·luminació en les vies públiques quan es reduïx l'activitat d'estes.  
- Instal·lació de sistemes d'encesa/apagat per mitjà de rellotge astronòmic.  
- Instal·lació de sistemes centralitzats de control d'enllumenat públic.  
No seran subvencionables les millores que es realitzen perquè l'empresa s'adeqüe a la normativa de la Unió Europea (entenent per esta la definició prevista en l'article 2.102 del RGEC).  
El càlcul de l'estalvi energètic es realitzarà per mitjà de la comparació del consum energètic de la instal·lació objecte en la situació actual i en la situació millorada que es pretén aconseguir després de la reforma.  
Les instal·lacions reformades o renovades compliran les prescripcions del reglament d'eficiència energètica en instal·lacions d'enllumenat exterior i les seues instruccions tècniques complementàries (RD 1890/2008).  
Qualsevol proposta que implique la modificació d'una lluminària ja instal·lada adaptant-la a diferents solucions (tecnologia LED) haurà de complir i justificar-se documentalment els criteris establits en el document Requeriments tècnics exigibles per a lluminàries amb tecnologia LED d'enllumenat exterior, elaborat per l'IDAE i el Comité Espanyol d'Il·luminació.  
b.3. Actuació: energia solar tèrmica (Codi FESEST)  
Les actuacions objecte de finançament són les establides en el present annex en l'apartat b.1 del punt 2 de l'annex, corresponent a l'actuació FEERST inclosa en el programa de finançament per a projectes d'energies renovables.  
No es concediran ajudes després que la instal·lació haja començat a funcionar i seran independents de la producció.  
b.4. Actuació: biomassa (Codi FESEBM)  
- Aplicacions industrials tèrmiques de la biomassa: equips per a l'aprofitament tèrmic de residus forestals, agrícoles, industrials o matèria primera procedent de cultius, incloent-hi tecnologies de combustió, gasificació, etc., fins a 13.121.904 kcal/h.  
- Aprofitament de calors residuals de plantes de producció d'energia elèctrica amb biomassa per a aplicacions industrials, en edificis o calefacció de districte (district heating).  
- Aplicacions tèrmiques de la biomassa en edificis, incloent-hi la producció d'energia tèrmica en calderes per a preparació d'aigua calenta sanitària, calefacció i/o calfament de piscines cobertes en edificis, sistemes de calefacció de districte (district heating) i sistemes de generació de fred associats a la generació de calor, per mitjà de màquines d'absorció.  
- Instal·lacions híbrides solar tèrmica/biomassa tèrmica, per a producció d'energia tèrmica per a preparació d'aigua calenta sanitària, calefacció i/o calfament de piscines cobertes en edificis, sistemes de calefacció de districte (district heating) i sistemes de generació de fred associats a la generació de calor, per mitjà de màquines d'absorció. En tot cas, es considera que una instal·lació solar tèrmica està hibridada amb una de biomassa tèrmica, sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'estes dos fonts.  
De conformitat amb allò que disposa l'article 3.10 de la present resolució, només es consideraran objecte de suports els projectes i/o instal·lacions que estiguen constituïts per equips nous i sense ús previ.  
No es concediran ajudes després que la instal·lació haja començat a funcionar i seran independents de la producció.  
c) Potencials beneficiaris  
Podran ser beneficiàries les empreses de servicis energètics definides en l'article 4, que executen projectes emplaçats a la Comunitat Valenciana.  
d) Inversió elegible  
La inversió elegible seran les partides del projecte que justifiquen la seua realització, les quals hauran de justificar-se a través de l'aportació de justificants de gasto i pagament, tal com establix l'article 11 de la present resolució. La inversió elegible per a cada actuació serà:  
  
d.1. Per a l'actuació: estalvi i eficiència energètica en els edificis existents (Codi FESEED):  
- Equips de generació i transport.  
- Canonades de transport dels fluids caloportadores i els seus elements auxiliars.  
- Lluminàries, llums, equips, sistemes auxiliars de control i regulació  
- Muntatge i posada en marxa  
- Equips auxiliars de regulació, control i comptabilització.  
- Costos associats a la instal·lació en la part corresponent a esta mesura.  
- En el cas que el projecte comporte la substitució d'un producte derivat del petroli per gas natural, es considerarà també com a inversió elegible, l'estació de regulació i mesura i la instal·lació de gas natural interior de l'usuari de l'energia final. No es considerarà inversió elegible, el cost de portar la connexió de gas natural fins a l'empresa/entitat consumidora d'energia.  
d.2. Per a l'actuació: estalvi i eficiència energètica en enllumenat públic exterior (Codi FESEAP), es considerarà inversió elegible:  
  
- Lluminàries, llums i equips auxiliars.  
- Estabilitzadors electrònics.  
- Rellotges astronòmics.  
- Equips de centralització.  
- Sistemes de regulació del nivell lluminós.  
- Quadres elèctrics, reforma d'esteses i instal·lacions directament associades al projecte de renovació d'equips objecte de l'ajuda.  
  
- No es considerarà inversió elegible les columnes, els bàculs o qualsevol altre element de sustentació de la lluminària.  
La inversió elegible màxima estarà limitada per uns preus màxims basats en dades estadístiques pròpies i en la base de dades de l'Institut Valencià de l'Edificació (IVE).  
d.3. Per a l'actuació: energia solar tèrmica (Codi FESEST), es considerarà inversió elegible les inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
La inversió elegible màxima estarà limitada segons les característiques de cada projecte tal com es detalla en l'apartat d.1 del punt 2 de l'annex corresponent al programa FEER, finançament per a projectes d'energies renovables.  
d.4. Actuació: biomassa (Codi FESEBM), es considerarà inversió elegible les inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
La inversió elegible màxima estarà limitada segons les característiques de cada projecte tal com es detalla en l'apartat d.2 del punt 2 de l'annex corresponent al programa FEER, finançament per a projectes d'energies renovables.  
Per a totes les actuacions del programa FESE, no es considera inversió elegible:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- Els costos d'adquisició de béns d'equip de segona mà.  
- Obra civil  
- Projecte d'enginyeria  
- Cost del transport dels materials.  
- Dietes del personal relacionat amb el projecte i formació del personal a càrrec de les instal·lacions.  
- Desmuntatge de l'actual instal·lació i els servicis de grua per a retirada o instal·lació dels nous equips.  
- Gestió de residus.  
- Gastos de legalització de les instal·lacions.  
- Tots aquells gastos que no estiguen directament relacionats amb la consecució dels objectius d'estalvi del projecte, i en tot cas el criteri de l'IVACE és el que prevaldrà en cas de controvèrsia  
Per a totes les actuacions del programa FESE, la inversió elegible mínima serà de 20.000 euros.  
e) Costos subvencionables  
- Per a les actuacions FESEED i FESEAP els costos subvencionables seran els costos d'inversió addicionals necessaris per a aconseguir un nivell més elevat d'eficiència energètica. Es determinaran de la manera següent:  
· Quan els costos de la inversió en eficiència energètica puguen identificar-se en els costos totals de la inversió com a inversió separada, estos costos relacionats amb l'eficiència energètica seran subvencionables;  
· En tots els altres casos, els costos de la inversió en eficiència energètica es determinaran per referència a una inversió semblant, que implique menor eficiència energètica, que s'hauria pogut realitzar de forma creïble sense l'ajuda; la diferència entre els costos d'ambdós inversions determinarà el cost relacionat amb l'eficiència energètica i serà el cost subvencionable.  
Els costos que no estiguen directament vinculats a la consecució d'un nivell més elevat d'eficiència energètica no seran subvencionables.  
  
- Per a les actuacions FESEST i FESEBM, els costos subvencionables seran els costos d'inversió addicionals necessaris per a fomentar la producció d'energia procedent de fonts renovables. Es determinaran de la manera següent:  
· Quan els costos de la inversió en la producció d'energia procedent de fonts renovables puguen identificar-se en els costos totals de la inversió com a inversió separada, per exemple com a component afegit, fàcilment identificable, a una instal·lació ja existent, estos costos relacionats amb l'energia procedent de fonts renovables seran subvencionables.  
  
· Quan els costos de la inversió en la producció d'energia procedent de fonts renovables puguen identificar-se per referència a una inversió semblant, menys respectuosa amb el medi ambient, que s'hauria pogut realitzar de forma creïble sense l'ajuda, la diferència entre els costos d'ambdós inversions determinarà el cost relacionat amb l'energia procedent de fonts renovables i serà el cost subvencionable.  
  
Els costos que no estiguen directament vinculats a la consecució d'un nivell més elevat d'eficiència energètica no seran subvencionables.  
  
f) Quantia màxima de l'ajuda  
El càlcul del percentatge de la subvenció bruta equivalent de l'ajuda en forma de préstec bonificat s'efectuarà aplicant la metodologia prevista en la comunicació de la comissió relativa a la revisió del mètode de fixació dels tipus de referència i d'actualització (2008/C14/02) i al tipus d'interés del mercat vigent en el moment de la concessió.  
  
El percentatge de les ajudes en cada una de les actuacions no superarà les intensitats màximes establides segons corresponga en els articles 38 i 41.7 del RGEC.  
En tot cas, la suma del percentatge de subvenció bruta equivalent en el cas del préstec bonificat i del percentatge de l'ajuda concedida en forma de subvenció a fons perdut, no superarà les intensitats màximes establides en els articles 38 i 41.7.a) del RGEC.  
El present programa no tindrà ajuda a fons perdut.  
g) Criteris de valoració per a l'obtenció del préstec bonificat-subvenció  
A) Característiques del projecte (màxim 90 punts).  
A1. Relació entre la inversió elegible del projecte i l'estalvi obtingut (màxim 60 punts).  
Es valorarà amb major puntuació aquells projectes que tinguen una major ràtio d'estalvi d'energia/producció d'energia renovable en funció de la inversió elegible d'este.  
A2. Tipologia del projecte (màxim 10 punts).  
Es valorarà amb major puntuació els projectes d'estalvi i eficiència en l'enllumenat públic i l'edificació davant dels projectes d'energies renovables.  
A3. Usuari final (màxim 10 punts).  
Es valorarà amb major puntuació els projectes que l'usuari final de l'energia d'estos siga una entitat pública.  
A4. Projectes integrats (màxim 10 punts).  
Es valorarà amb major puntuació els projectes que integren actuacions pertanyents a les distintes actuacions que formen part del programa de finançament d'empreses de servicis energètics.  
B) Càlculs energètics (màxim 10 punts).  
B1. Procediment de càlcul dels estalvis energètics (màxim 10 punts).  
Seran més valorats els projectes en què el càlcul dels estalvis d'energia es realitze a través de mesuraments reals sobre els equips i processos.  
Seran menys valorats els projectes en què els càlculs d'estalvi d'energia es realitzen a través d'estimacions de catàlegs.  
Per a poder optar al mecanisme de préstec bonificat-subvenció, la puntuació mínima que haurà d'obtindre en l'avaluació serà de 30 punts.  
  
h) Criteris particulars  
Els projectes corresponents a les actuacions d'energies renovables (FESEST i FESEBM) hauran de complir les garanties mínimes establides en l'apartat h) del punt 2 de l'annex, corresponent al programa de finançament per a projectes d'energies renovables.  
Tots els projectes hauran de tindre un sistema de mesurament i control que permeta verificar clarament els estalvis energètics aconseguits o la producció d'energia renovable consumida per l'usuari final.